8. ΒΑΣΙΛΙΚΟΝ ΔΙΑΤΑΓΜΑ της 20/30 Μαΐου 1938 Περί διαθέσεως και διαχειρίσεως της δυνάμει του Νόμ. 6279 επιβληθείσης εισφοράς επί των εκ του εξωτερικού εισαγομένων κουκουλίων. Έχοντες υπ’ όψιν τα άρθρ. 3 και 18 του Νόμ. 6279 «περί τροποποιήσεως και συμπληρώσεως του Νόμ. 513», «περί προαγωγής της σηροτροφίας κλπ.», την από 22 Φεβρ. 1937 γνωμάτευσιν της μονίμου γνωμοδοτικής Επιτροπής Σηροτροφίας και την υπ’ αριθ. 111/1938 γνωμάτευσιν του Συμβουλίου Επικρατείας, προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: Άρθρ.1.-1.Ο εκτελωνισμός των εισαγομένων κουκουλίων ενεργείται επί τη προσαγωγή εις το αρμόδιον Τελωνείον της παρά της Αγροτικής ή Εθνικής Τραπέζης της Ελλάδος χορηγουμένης εις τον εισαγωγέα αποδείξεως καταβολής της κατά το άρθρον πρώτον του Νόμ. 6279 οριζομένης εισφοράς. Άρθρ.2.-1.Η επί της αξίας των εκ του εξωτερικού εισαγομένων κουκουλίων ως άνω εισφορά, προοριζομένη συμφώνως τω Νόμ. 6279 δια την ανάπτυξιν και ενθάρρυνσιν της σηροτροφίας και βιοτεχνίας της μετάξης διατίθεται: α)Δια την εγκατάστασιν, συντήρησιν και λειτουργίαν υποδειγματικών σηροτροφείων και φυτωρίων μορέας προς παραγωγήν δενδρυλίων και διάθεσιν αυτών δωρεάν ή επί ηλαττωμένη τιμή εις προοδευτικούς γεωργούς, γεωργικούς συνεταιρισμούς, φιλοπροόδους συλλόγους και σωματεία ως και τας κοινότητας. 17.Θ.ξ.7-8 Σηροτροφία β)Δια την προμήθειαν οργάνων, σκευών και απολυμαντικών ουσιών απαραιτήτων δια την εκκόλαψιν εκτροφήν και καταπολέμησιν των ασθενειών του μεταξοσκώληκος και την διάθεσιν αυτών εις σηροτρόφους εις την τιμήν του κόστους ή επί ηλαττωμένη τιμή, οριζομένη δι’ αποφάσεως του Υπουργού της Γεωργίας μετά γνώμην του παρά τω Υπουργείω Γεωργίας γεωργικού συμβουλίου. γ)Δια την υποδειγματικήν καταπολέμησιν των ασθενειών του μεταξοσκώληκος. δ)Δια την επιχορήγησιν μέχρι του 1/4 της δαπάνης εγκαταστάσεως υποδειγματικών σηροτροφείων ιδρυομένων παρά προοδευτικών γεωργών συμφώνως προς τας οδηγίας της αρμοδίας Γεωργικής Υπηρεσίας. ε)Δια την εγκατάστασιν, συντήρησιν και λειτουργίαν κλιβάνων αποπνίξεως και αποξηράνσεως κουκουλίων ή την ενίσχυσιν συνεταιρισμών προς εγκατάστασιν τοιούτων κλιβάνων δια της επιχορηγήσεως μέχρι του ημίσεος της καταβληθησομένης παρ’ αυτών προς τον σκοπόν τούτον δαπάνης. ς)Δια την ίδρυσιν, συντήρησιν και λειτουργίαν υποδειγματικών σχολείων οικιακής βιοτεχνίας της μετάξης ή την ενίσχυσιν διατηρουμένων τοιούτων παρά γεωργικών συνεταιρισμών, κοινωφελών ιδρυμάτων ή Οργανώσεων και Νομικών Προσώπων Δημοσίου Δικαίου. ζ)Δια την οικονομικήν ενίσχυσιν κοινοτήτων προς εγκατάστασιν κοινοτικών μορεώνων και φυτωρίων μορέας. η)Δια την εκτύπωσιν οδηγιών πραγματειών και εικόνων σηροτροφικής. θ)Δια την παρά του Υπουργείου Γεωργίας προμήθειαν επιστημονικών συγγραμμάτων και περιοδικών, σηροτροφικών και μεταξουργικών, αξίας εν συνόλω καθ’ έκαστον οικονομικόν έτος ουχί ανωτέρας των δραχ. 20.000. ι)Δια την προμήθειαν κινηματογραφικών μηχανών προς προπαγανδισμόν δια προβολής σηροτροφικών ταινιών. ια)Δια την οργάνωσιν διαγωνισμών και εκθέσεως σηροτροφίας και μεταξουργίας και την απονομήν βραβείων τιμητικών, χρηματικών ή εις είδη και μηχανήματα χρήσιμα δια την σηροτροφίαν και βιοτεχνίαν της μετάξης. ιβ)Δια την καταβολήν εις τους δικαιούχους του υπό του Νόμ. 6279 οριζομένου χρηματικού βραβείου δι’ έκαστον κυτίον εξαγομένου κουκουλοσπόρου εις το εξωτερικόν. ιγ)Δια την καταβολήν των οδοιπορικών εξόδων και της υπό του άρθρ. 2 του από 8.10.1935 Ν.Δ/τος προβλεπομένης αποζημιώσεως εις τα μέλη της γνωμοδοτικής Επιτροπής σηροτροφίας. ιδ)Δια την αποστολήν κατόπιν διαγωνισμού εις την αλλοδαπήν δι’ ειδίκευσιν εις την σηροτροφίαν επί χρονικόν διάστημα μέχρι 18 μηνών 5 γεωπόνων αποφοίτων Ανωτέρας ή Μέσης Γεωργικής Σχολής υπαλλήλων του Υπουργείου Γεωργίας ή ιδιωτών γεωπόνων ηλικίας ουχί ανωτέρας των 30 ετών. ιε)Δι’ αποστολάς εις την αλλοδαπήν μέχρι τριών μηνών 2 γεωπόνων υπαλλήλων του Υπουργείου Γεωργίας δια μελέτην ειδικών σηροτροφικών ζητημάτων. Άρθρ.3.-1.Δι’ Υπουργικής αποφάσεως καθορίζεται εκάστοτε το διατιθέμενον ποσόν δι’ ένα έκαστον των εις το προηγούμενον άρθρον αναφερομένων σκοπών. Η απόφασις αύτη κοινοποιείται εγκαίρως προς τα Γεωργικά Ταμεία και την Υπηρεσίαν Γεωργικών Οργανισμών και Ιδρυμάτων, ίνα αναγραφώσι τα σχετικά διατιθέμενα ποσά εις τους προϋπολογισμούς των Γεωργικών Ταμείων. 2.Τα διατιθέμενα χρηματικά ποσά δια την εκτέλεσιν των εις τα εδάφ. α, β, γ, δ, ε και ς της 1ης παραγράφου του προηγουμένου άρθρου προβλεπομένων σκοπών, διαβιβάζονται δι’ υπουργικής εντολής εις τα Γεωργικά Ταμεία άτινα παρέχουν τας υπό του παρόντος Δ/τος προβλεπομένας επιχορηγήσεις, προμηθεύονται και διαθέτουν δωρεάν ή επί ηλαττωμένη τιμή μορέας και σηροτροφικά είδη και εν γένει εκτελούν απάσας τας εις τα προαναφερθέντα εδάφια καθοριζομένας εργασίας βάσει των εκάστοτε εκδιδομένων αποφάσεων του Υπουργού της Γεωργίας. 3.Το αντίτιμον των εις την τιμήν του κόστους ή επί ηλαττωμένη τιμή διατιθεμένων ειδών εισπράττεται παρά των Γεωργικών Ταμείων και εμβάζεται παρ’ αυτών εις το εν Αθήναις Κεντρικόν Κατάστημα της Αγροτικής Τραπέζης εις πίστωσιν του ειδικού σηροτροφικού λογαριασμού του Υπουργείου Γεωργίας. Παρά τη αυτή Τραπέζη και εις πίστωσιν του ιδίου λογαριασμού κατατίθενται παρά των Γεωργικών Ταμείων τα τυχόν εναπομένοντα υπόλοιπα εκ των διαβιβαζομένων εις τα Γεωργικά Ταμεία χρηματικών ποσών δια την εκτέλεσιν των υπό του παρόντος Δ/τος προβλεπομένων σκοπών. 4.Η οργάνωσις των εκθέσεων, η προμήθεια ειδών κινηματογραφικών, βιβλίων κλπ. (εδάφ. θ, ι και ια του προηγουμένου άρθρου) δύναται ν’ ανατεθή εις επιτροπήν συνιστωμένην δι’ αποφάσεως του Υπουργού της Γεωργίας. Πάντως αι προμήθειαι θα γίνωνται συμφώνως με τας ισχυούσας διατάξεις περί διαχειρίσεως Γεωργικών Ταμείων. 5.Η χορηγηθησομένη μηνιαία υποτροφία, αι δαπάναι ταξειδίου των υποτρόφων και των αποστελλομένων υπαλλήλων του Υπουργείου Γεωργίας ορίζονται δι’ αποφάσεως του Υπουργού της Γεωργίας μετά γνώμην του παρά του Υπουργείου Γεωργίας Γεωργικού Συμβουλίου. 6.Άπασαι αι εις το προηγούμενον εδάφιον αναφερόμεναι    δαπάναι,    ως    και   αποζημιώσεις Σελ. 687 Σηροτροφία 17.Θ.ξ.8 και τα οδοιπορικά έξοδα των μελών της γνωμοδοτικής σηροτροφικής Επιτροπής, καταβάλλονται απ’ ευθείας εις τους δικαιούχους δι’ εντολών του Υπουργού της Γεωργίας. 7.Αι καταστάσεις των οδοιπορικών εξόδων των μελών της γνωμοδοτικής σηροτροφικής Επιτροπής ελέγχονται παρά τω Υπουργείω Γεωργίας Υπηρεσίας Εντελλομένων Εξόδων. 8.Αι κατά το παρόν άρθρον αποφάσεις του Υπουργού της Γεωργίας δια την ενέργειαν δαπανών, περί ων τα εδάφ. θ, ι, ιδ και ιε του προηγουμένου άρθρου, υπογράφονται και υπό του Υπουργού των Οικονομικών. Άρθρ.4.-1.Το κατά το άρθρ. 15 του Νόμ. 6279 προβλεπόμενον χρηματικόν βραβείον δια τα εις το εξωτερικόν εξαγόμενα κυτία κουκουλοσπόρου χορηγείται επί προσαγωγή επισήμων αντιγράφων διασαφήσεων των ελληνικών Τελωνειακών Αρχών. Άρθρ.5.-1.Η γνωμοδοτική Επιτροπή σηροτροφίας συνέρχεται κατόπιν εγγράφου προσκλήσεως του Προέδρου αυτής, κοινοποιουμένης δέκα τουλάχιστον ημέρας προ της συγκλήσεως. 2.Εις τας συνεδριάσεις επιτρέπεται να μετέχουν προσκλήσει του Προέδρου της Επιτροπής, άνευ όμως δικαιώματος ψήφου και πρόσωπο των οποίων η παρουσία ήθελε κριθή αναγκαία προς παροχήν ειδικών πληροφοριών. 3.Των συνεδριάσεων τηρούνται πρακτικά παρ’ υπαλλήλου οριζομένου παρά του Προέδρου της Επιτροπής εις τα οποία εκτός των αποφάσεων της Επιτροπής αναγράφεται και η γνώμη των τυχόν μειοψηφούντων. 4.Τα πρακτικά ταύτα υπογραφόμενα παρά των μελών της Επιτροπής υποβάλλονται μερίμνη του Προέδρου αυτής προς το Υπουργείον Γεωργίας. Εις τον Ημέτερον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος.